
ВЪТРЕШНИ ПРАВИЛА


За планиране на средствата и определяне на условията  за отпускане и       изплащане на стипендии от учениците след завършено основно образование в                   Средно училище „Гео Милев” - Варна по реда на ПМС 328/21.12.2017 г.


РАЗДЕЛ I
ОБЩИ УСЛОВИЯ 
Чл.1. Настоящите вътрешни правила регламентират организацията и уреждат реда, условията и финансовите параметри за отпускане на стипендии в СУ „Гео Милев” – Варна.
Чл.2. (1) С правилата се регламентират:
	1. видът и размерът на получаваните стипендии;
	2. условията, редът и начинът за получаване на стипендии;
	3. критерии и условия за класирани на учениците;
	4. сроковете и видовете документи.
Чл.3. (1) Настоящите правила имат за цел:
1. гарантиране на обективност и справедливост при отпускане на стипендии.
2. мотивиране на учениците за постигане на високи резултати в учебната, извънкласната и извън училищната дейност;
3. недопускане на дискриминация и неравностойно третиране на ученици при класиране и получаване на стипендии
Чл.4. (1) С правилата се определят принципите за документиране, задълженията и правомощията на длъжностните лица и учениците, сроковете за осъществяване на необходимите дейности.
Чл.5. (1) Вътрешните правила са основание за издаване на заповеди и инструкции на директора за изпълнение на задълженията, произтичащи от ПМС № 328/21.12.2017 г. и други относими актове.
Чл.6. (1) Настоящите вътрешни правила се въвеждат в изпълнение на чл.13 от ЗФУКПС и са неразделна част от Системата за финансово управление и контрол на СУ „Гео Милев” - Варна.
Чл.7. (1) Стипендиите на учениците са  целеви средства и се финансират от държавния бюджет, като се определят ежегодно със Закона за държавния бюджет на Република България за съответната година.

РАЗДЕЛ IІ
УСЛОВИЯ  И РЕД  ЗА ПОЛУЧАВАНЕ НА СТИПЕНДИИ
Чл.8. (1) Дневна, индивидуална, комбинирана форма на обучение и при обучение чрез работа (дуална система на обучение) след завършено основно образование, които са:
1. Български граждани и граждани на държава-членка на Европейския съюз, на 





държава-страна по Споразумението за Европейското икономическо пространство или на Конфедерация Швейцария;
2. Чужденци с разрешено постоянно пребиваване в страната;
3. Чужденци, получили право на дългосрочно или продължително пребиваване в страната;
4. Чужденци приети въз основа на международен договор или акт на МС;
5. Чужденци, търсещи или получили международна закрила в страната.
	(2). При условията и по реда на постановлението се отпускат стипендии и на ученици по ал. 1 с трайни увреждания, както и на ученици със специални образователни потребности, които са завършили VII клас с удостоверение за завършен VII клас и са продължили обучението си в класовете от първи или втори гимназиален етап.
Чл.9. (1) Учениците нямат право на стипендия, когато:
1. прекъснат обучението си или повтарят учебната година, с изключение на повтарящи поради болест;
2.  имат наложена санкция с решение на педагогическия съвет – до заличаване на санкцията /само за стипендии за постигнати образователни резултати/;	
Чл.10 (1) Отпускането на месечни стипендии става след подаване на съответното заявление  и представяне на необходимите документи.
Чл.11 (1) Отпускането на еднократна стипендии става след предложение от класния ръководител, представяне на необходимите документи и мотивирано предложение на комисията до Директора на училището.
Чл.12 (1) Учениците в последна година на обучение получават стипендия до края на месеца, в който се връчват дипломи за завършено средно образование. Изплащат се месечно за периода на учебните месеци.
	(2) В случай, че стипендиант напусне СУ "Гео Милев" - Варна, се преустановява изплащането на стипендията от месеца, следващ месеца на напускане.
Чл.13 (1) Броят на месечните и еднократните стипендии се утвърждава ежегодно от директора по предложение на комисията, съобразно финансовите параметри на субсидията.

РАЗДЕЛ IІІ
КОМИСИЯ
Чл.14. (1) Съставът и задълженията на комисията се определят със заповед на директора. Комисията е постоянно действаща и извършва своята работа през цялата календарна година. 
	(2) Комисията изпълнява своите задължения, съгласно чл.8 от ПМС 328/21.12.2017 г. :
1. Разглежда приетите документи, проверява не по-малко от 10% от подадените документите на стипендиантите на случаен принцип;
1. Допуска до класиране, извършва класирането и предлага на директора учениците, на които да бъде отпусната месечна стипендия;





1. Разглежда документите за предоставяне на еднократни стипендии и предлага на директора учениците, на които да бъде отпусната съответната стипендия до размера на утвърдените средства;
1. Комисията предлага на директора списък с учениците, които имат право на стипендия от съответния вид, въз основа на извършено класиране; 
1. При отпускане на стипендиите за постигнати образователни резултати се взима предвид средния успех от предходната учебна година, а при отпускане на стипендия за втория учебен срок –успеха от предходния срок.
	(3)  Заседанията се свикват от председателя на комисията. За всяко заседание се съставя протокол, подписан от председателя и всички членове на комисията.
	(4) Протоколите от заседанията на Комисията се предават на Директора на училището за утвърждаване и оформяне на заповед. Ако Директорът не е съгласен с предложението връща протокола на Комисията със задължителни указания.
	(5)  Всяка година, в срок до 31 януари, комисията извършва анализ на средствата за отпускане на стипендии в гимназията и видове стипендии и прави предложение за изменение и допълнение на настоящите Вътрешни правила.       
	(6) Работата на комисията се контролира от Директора на СУ „Гео Милев”-Варна.

РАЗДЕЛ IV
РАЗПРЕДЕЛНИЕ НА СРЕДСТВАТА ЗА СТИПЕНДИИ
Чл.15. Средствата за стипендии са целеви и се предоставят за месечни и еднократни стипендии. 
Чл.16. (1) Общият размер на определените за стипендии средства за финансовата година се разпределят за съответния вид:
	(2) месечни стипендии за постигнати образователни резултати по чл.4, ал.1, т.1 от ПМС 328/21.12.2017 г., които се отпускат с класиране. Отпускането на  стипендии се извършва след класиране.
	(3) месечни стипендии за подпомагане на достъпа до образование и предотвратяване на отпадането по чл.4, ал.1, т.2 от ПМС 328/21.12.2017 г., които се отпускат с класиране. 
	(4) месечни стипендии за подпомагане на ученици с трайни увреждания по  чл.4, ал.1, т.3 от ПМС 328/21.12.2017 г., които се отпускат без класиране. Броят отпуснати стипендии ще бъде равен на броя ученици, отговарящи на условията.
	(5) месечни стипендии за ученици без родители по чл.4, ал.1, т.4 и ал.2 от ПМС 328/21.12.2017 г., , които се отпускат без класиране. Броят отпуснати стипендии ще бъде равен на броя ученици, отговарящи на условията.
	(6) еднократни стипендии за преодоляване от ученика на еднократни социални обстоятелства,  свързани  с  достъпа  му  до  образование  по  чл.5,  ал.1,  т.1   от  ПМС 328/21.12.2017 г., които се отпускат без класиране един път в рамките на един учебен срок.
	(7) еднократни стипендии за постигнати високи резултати в учебната, извънкласната и извънучилищната дейност по чл.5, ал.1, т.2  от ПМС 328/21.12.2017 г., 
които се отпускат без класиране един път в рамките на един учебен срок;






РАЗДЕЛ V
КРИТЕРИИ ЗА  КЛАСИРАНЕ
Чл.17. (1) Образователните резултати на ученика се измерват за предходен период, по основни и допълнителни критерии;
	(2) Основен критерий е успехът от предходния период /учебна година, срок/;
Чл.18. (1) Месечният доход за член от семейството се отчита за предходен период.
	(2) Предходен период за стипендиите, получавани през първия учебен срок е доходът за шест месеца считано от месец АПРИЛ до месец СЕПТЕМВРИ включително.
	(3) Предходен период за стипендиите, получавани през втория учебен срок е доходът за шест месеца от месец АВГУСТ на изтеклата година до месец ЯНУАРИ на текущата година включително.
Чл. 19.(1) Изисквания към допълнителните критерии:
	(2) обективни и измерими
	(3) доказуеми и подлежащи на контрол
	(4) свързани с образователните резултати или достъпа до образование
	(5) недискриминационни
Чл.20. (1) Критерии за допускане до класиране за месечна стипендия за образователни резултати.
	(2) ОСНОВЕН КРИТЕРИЙ –  отличен успех от 5.50 до 6.00 от предходния период;
Чл.21. (1) Критерии за допускане до класиране за месечна стипендия за подпомагане на достъпа до образование и предотвратяване на отпадането;
	(2) ОСНОВЕН КРИТЕРИЙ – месечен доход на член от семейството не по-висок от минималната работна заплата за страната за съответния период. Доходът  на  семейството се изчислява съгласно § 4 от Допълнителните разпоредби на ПМС 328/21.12.2017 г.;
	(3) ДОПЪЛНИТЕЛНИ КРИТЕРИИ:
	1. допълнителен критерий — среден успех от предходния период по предложение на комисията;
Чл.22. (1) Отпускането на месечни стипендии за подпомагане на ученици с трайни увреждания се извършва по право.
	(2)  ученикът трябва да има 50% степен на увреждане, съгласно §1, т.2 от допълнителните разпоредби на ПМС 328/21.12.2017 г. и §1, т.2 от допълнителните разпоредби от Закона за интеграция на хора с увреждания.
Чл.23. (1) Отпускането на месечни стипендии за ученици без родител/и се извършва по право.
	(2) ученикът  трябва  да е  с  един  родител  или  без  родители.  По  смисъла  на постановлението  „Ученик  без  родители“  е  ученик,  чиито  родители  са  починали, 
лишени от родителски права или поставени под пълно запрещение.
Чл.24. (1) Социални обстоятелства, с настъпването на които може да се отпусне еднократни   стипендии   за   преодоляване   от   ученика   на   еднократни   социални обстоятелства, свързани с достъпа му до образование:
	1. с безработен/ни  родител/и за повече от шест месеца;
	2. с трудоустроен/и родител/и;
	3. смърт на родител;

4. продължително боледуване на родител и/или ученик;
	5. претърпяна злополука;
	(2) Този вид еднократни стипендии се отпускат на ученици, чийто родител/и не получава/т обезщетения за настъпилите обстоятелства и нямат други доходи.
Чл.25. (1) Постижения, за които може да се отпуснат еднократни стипендии за постигнати високи резултати в учебната, извънкласната и извънучилищната дейност:
	1. получени медали, грамоти, награди и др. – от национални и международни състезания и първенства, удостоверяващи постигнатите резултати;
	2. участия в училищни и извънучилищни мероприятия – състезания, конкурси, олимпиади по учебни предмети;
	
РАЗДЕЛ VІ
ВИДОВЕ И РАЗМЕР 
Чл.26 (1) Размерът на съответния вид стипендия се определя от директора по предложение на комисията за стипендиите, в рамките на утвърдените средства.
Чл.27 (1) Съгласно периода на получаване ученическите стипендии са месечни и еднократни.
Чл.28 (1) Месечни стипендии за:
            (2) Постигнати образователни резултати- в размер от 10,74 евро до 30,68 евро получават класирани  ученици със срочен/годишен общ успех отличен 5,50 – 6.00;
	(3)  Подпомагане на достъпа до образование и предотвратяване на отпадането  от  училищно  образование в размер от 10,74 евро до 30,68 евро получават класирани  ученици с месечен доход на член от семейството до размера на МРЗ, за предходните 6 месеца, спрямо месеца, от който се отпуска стипендията; 
	(4)  Подпомагане на ученици с трайни увреждания  - в размер от 10,74 евро до 30,68 евро;
(5)  Ученици без родител/и  - в размер от 10,74 евро до 30,68 евро.
Чл.29 (1)  Еднократни стипендии за:
	   (2) преодоляване на еднократни социални обстоятелства от ученика, свързани с достъпа  му  до  образование - смърт  на  родител; трайни увреждания на родител /при ученик с един родител/; трайни увреждания на двамата родители; продължителна безработица  на  двамата  родители;  продължително  заболяване на  ученика и други;
	  (3) постигнати високи резултати от ученика в учебната, извънкласната или извън  училищната  дейност:  достигнали  до  национален  кръг  на  олимпиади  и състезания; 
получили награди от национални и международни конкурси, спортни състезания.
Чл.30 (1) Общата сума на еднократните стипендии не може да надвишава 10% от сумата по § 40-00 на бюджета на училището и се определя от комисията за всеки конкретен случай.
Чл.31 (1) Учениците могат да кандидатстват и за отпускане на еднократни и месечни целеви  стипендии  за  покриване  на  конкретни разходи, свързани с обучението им – покриване на разходи за пътуване; квартирни разходи; подпомагане на учебния процес с учебници и учебни помагала, вещи от първа необходимост и др. Максималният размер на месечните целеви стипендии се определя в размер  до 51,13 евро, но не повече от разходите, за чието обезпечаване се отпуска.
	





(2) Разходите, за които се отпускат стипендиите по ал. 1, се доказват с разходооправдателни и други документи, удостоверяващи изразходването им по предназначение.
Чл.32 (1) Част от средствата за стипендии по чл. 4, ал. 1, т. 2 и чл. 5, ал. 1 може да се предоставят целево на ученика за покриване на конкретни разходи, свързани с обучението му.
(2) Класирането за предоставяне на месечна целева стипендия по чл. 4, ал. 1, т. 2 се извършва отделно от класирането за предоставяне на месечна стипендия по чл. 4, ал. 1, т. 2, която не се предоставя целево на учениците.
Чл.33 (1) Ученикът може да кандидатства за повече от един вид месечна стипендия, но може да получи по избор въз основа на писмено заявление само една от стипендиите.
(2) Учениците с право на стипендии по чл. 4, ал. 1, т. 3 и 4 или ал. 2 при класиране за стипендия за постигнати образователни резултати имат право да получат и 50 на сто от размера й.
3) Еднократна стипендия може да се отпусне и на ученик, който получава месечна стипендия.
Чл.34 (1) ПРИ НЕДОСТИГ НА СРЕДСТВА КОМИСИЯТА СИ ЗАПАЗВА ПРАВОТО ЗА КОРИГИРАНЕ НА СУМИТЕ ЗА СТИПЕНДИИ.

РАЗДЕЛ VІІ
ПРОЦЕДУРА, СРОКОВЕ И ДОКУМЕНТИ
Чл.35 (1) За допускане до класиране за получаване на стипендия, учениците подават заявление-декларация по образец /в зависимост от вида на желаната стипендия/. 
Чл.36 (1) В срок до 3 работни дни след крайния срок за подаване на документи, Комисията се събира и прави протокол за своята работа.	
(2) Комисията има право да поиска допълнителни разяснения и/или документи, ако са налице несъответствия или пропуски, като определи разумен срок за тяхното представяне;
	(3) при неизпълнение на условията по ал.2, Комисията има право да откаже разглеждането на документите за отпускане на съответния вид стипендия.
(4) Ежегодно се извършва  проверка на 10 % от подадените заявления.
Чл.37 (1) Срок  за отпускане на месечни стипендии чл.4, ал.1, т.1 и т.2 от ПМС 328/21.12.2017 г., със извършване на класиране..
0. За 1-ви учебен срок- от 01 октомври до края на първи учебен срок.
0. За 2-ри учебен срок- от началото на втория учебен срок до края на учебната година.
	По време на учебния срок не се кандидатства за този вид месечни стипендии и такива не се отпускат. 
	(2) Срокът  за отпускане на месечни стипендии по чл.4, ал.1, т.3 и т.4 и ал.2 от ПМС 328/21.12.2017 г, е от началото на месеца, следващ месеца, през който е възникнало   основанието   за   получаването   им    и   се   изплащат  и за  периода  на неучебните месеци. Не се извършва класиране. По време на учебния срок може  се кандидатства за този вид месечна стипендия и такава се отпуска. 
	






(3) Отпускането на еднократни стипендии по чл.5 (1) т.1 и т.2 от ПМС 328/21.12.2017 г. се извършва само веднъж в рамките на един учебен срок и не се извършва класиране. Отпускат се от началото на месеца, следващ месеца, през който е възникнало основанието.
	(4) При наличие на средства в СУ „Гео Милев” – Варна се отпускат целеви стипендии  за  ученици  по  чл. 4,  ал. 1,  т. 2  и  чл. 5,  ал. 1  за  покриване на конкретни
разходи, свързани с обучението им. Отпускат се от началото на месеца, следващ месеца, през който е възникнало основанието. Цялата сума не може да надхвърля гласуваната и може да се изплаща на части /ежемесечно /или наведнъж.
Чл.38  (1)  Необходими документи за кандидатстване.
	(2) Заявление-декларация по образец;
(3)  Придружаващи документи – удостоверения за доход, семейно състояние, процент трайно увреждане, съдебни решения и др.
Чл.39  Учениците предават окомплектования пакет документи на класния ръководител. 
Чл.40 Класният ръководител проверява изрядността на документите, проверява изчисления среден месечен доход, успех и  вписва най-долу, в обособено поле на заявлението, успеха на ученика, броя на извинени и неизвинени отсъствия, изразява мотивирано становище и заверява с подписа си.
Чл.41 (1) Еднократна стипендия за един и същ ученик се отпуска само веднъж в рамките на един учебен срок. Еднократна стипендия може да се отпусне и на ученик, който получава месечна стипендия.
Чл.42.  (1)  Класирането за предоставяне на месечна целева стипендия по чл. 4, ал.1, т.2 се извършва отделно от класирането за предоставяне на месечна стипендия по чл. 4, ал. 1, т. 2, която не се предоставя целево на учениците.
	(2) Разходите, за които се отпускат стипендиите по ал. 1, се доказват с разходооправдателни и други документи, удостоверяващи изразходването им по предназначение.
	(3) Когато изплатената стипендия не е използвана по предназначение или не е представен документ по ал. 2, получената сума се възстановява на училището от ученика или от неговия законен представител - ако ученикът не е пълнолетен.
Чл.43  Директорът на училището утвърждава със заповед предложенията на  комисията или ги връща с мотивирано становище и указания, които са задължителни за комисията. Заповедта съдържа имената на ученика, вида и размера на стипендията   и периода за изплащане.
Чл.44   Учениците, на които не е отпусната месечна стипендия, се уведомяват за техния резултат от класирането..
Чл.45  Изплащане на стипендиите - стипендиите се изплащат по банков път и на каса. Изплащат се през месеца, следващ месеца на начисляване за периода на учебните месеци.
Чл.46  Предалите документи с невярно съдържание се лишават от стипендия до края на обучението и дължат връщане на получените суми за стипендии от родителя или ученика ако е пълнолетен. Същите носят отговорност по НК.








РАЗДЕЛ VІІІ
ДОПЪЛНИТЕЛНИ РАЗПОРЕДБИ

§1. "Чужденец" е всяко лице, което не е български гражданин или не е гражданин на страна - членка на Европейския съюз, или на държава - страна по Споразумението за Европейското  икономическо  пространство,  или на Конфедерация Швейцария, както и
лице, което не се разглежда като гражданин на нито една държава в съответствие с нейното законодателство.
§2. "Лице с трайно увреждане" е лице, което в резултат на анатомично, физиологично или психическо увреждане е с трайно намалени възможности да изпълнява дейности по начин и в степен, възможни за здравия човек, и за което органите на медицинската експертиза са установили степен на намалена работоспособност или са определили вид и степен на увреждане 50 и над 50 на сто.
§3. "Ученик без родител/и" е ученик, чиито родител/и е/са починал/и, лишен/и от родителски права или поставен/и под пълно запрещение.
§4. „Брутен доход” - включва всички получени суми, през предходните шест месеца, съгласно чл.10, ал.1, т.1-4 и 6 от ЗДДФЛ. Той включва: всички брутни заплати, преди намаляване  с  данъци  и  осигуровки,   включително  и  обезщетенията  за   временна 
неработоспособност, получени по трудови и извънтрудови правоотношения и с включени суми за изплатени болнични от работодателя; изплатени болнични от НОИ; пенсии, без добавката за чужда помощ за лица с трайно намалена работоспособност; 
обезщетения за безработица; обезщетения и помощи по реда на КСО, без еднократните помощи месечни помощи по реда на Закона за социално подпомагане; месечни помощи и добавки по реда на Закона за семейни помощи за деца; наеми; присъдени издръжки; хонорари; стипендии, без получаваните от декларатора по силата на това постановление;  доходи от търговия; доходи от продажба на селскостопанска продукция; доходи от занятие; доходи от свободни професии;  бонуси; дивиденти от акции; други доходи. 
§5. Брутният доход по трудови правоотношения се удостоверява със служебно издадени документи, върху които е посочен точният адрес за кореспонденция на фирмата, издала документа и идентификационният номер. Документът задължително 
трябва да е с изходящ номер и печат, подписан от работодател и главен счетоводител. 
§6. Нулев брутен доход не се приема. 
§7. Декларираният брутен доход подлежи на проверка.
§8. Документи, удостоверяващи броя на членовете на семейството:
Членовете на семейството на ученика са бащата, майката, непълнолетните или нетрудоспособни братя и сестри. В случаите на повторен брак или фактическо съпружеско съжителство на майката или бащата с лице, което не е родител, за член на 
семейството се счита новият съпруг/съпруга или лицето с което съжителства, както и непълнолетните му деца, ако живеят с него. Ако продължават да учат за придобиване на   средно   образование,  но  не  по-късно  от  20-годишна  възраст,  за  членове   на семейството се считат и пълнолетните братя и сестри, както и пълнолетните деца на новия  съпруг/съпруга  или  на  лицето,  с  което  съжителства  майката  или  бащата  на 
ученика, ако живеят с него. При разведени родители се представя решение за развод Представят се документи като:
0. решение за развод или изпълнителен лист /при развод в семейството/, с присъдени родителски права за учениците и присъдена издръжка;



0. акт за сключен граждански брак при повторен брак на родител;
0. смъртен акт и удостоверение за наследници;
0. удостоверение за семейно положение за неомъжена майка; 
0. решения за трайна неработоспособност;
0. акт за раждане за малолетни неучащи братя и сестри ;
1. документ от ДОВДЛРГ (Дом за отглеждане и възпитание на деца лишени от родителска грижа);
§9. Успехът се изчислява, като средноаритметично число от оценките по всички изучавани предмети. При отпускане на стипендия от 1 октомври се взема успехът от предходната учебна година, а при отпускане на стипендия от втория учебен срок-успехът от предходния срок.
§10. За учащите в дневна форма на обучение братя и сестри се представя документ от съответното училище, че са записани за съответния срок, получават ли стипендия и в какъв размер. Ако се обучават в чужбина, представят документ от съответното училище, че са записани за съответния семестър в редовна /дневна/ форма на обучение, получават ли стипендия и в какъв размер и срок и нотариално заверена декларация получават ли доходи и в какъв размер са получени през указания период. Документите от чужбина да са преведени на български език от лицензиран преводач.
§11. Документи, които не отговарят на условията – не са пълни, не съдържат необходимите реквизити, не обхващат изисквания период и т.н. не се приемат.
§12. Всяко заявление – декларация трябва да бъде подписано и от родителя (попечителя) на ученика и към него да се приложат съответните документи.

ЗАКЛЮЧИТЕЛНИ РАЗПОРЕДБИ
§ 13. С правилата са запознати всички служители от ПС и длъжностните лица в СУ „Гео Милев” - Варна срещу подпис. 
§ 14. Отговорност за неспазване разпоредбите на тези правила носят лицата, участници в процеса.
§ 15. Правилата могат да бъдат изменяни, допълвани и актуализирани при промяна в нормативната уредба и/или при обстоятелства, възникващи в СУ „Гео Милев”.
§ 16. Настоящите правила са приведени в изпълнение със Заповед No РД-07-56/23.09.2026 г. на директора на СУ „Гео Милев”- Варна.

